kardosdrur/scandi-wiki huggingface dataset:
Klippespringer

Klippespringeren (Oreotragus oreotragus) er en lille robust antilope, der lever i det østlige og sydlige Afrika på stejle klippeskråninger og i flodkløfter. Klippespringeren er mest aktiv om natten, hvor den lever af blade, kviste og græs. Han og hun lever parvis sammen med en eller to kalve. Til dens naturlige fjender tæller leopard, plettet hyæne, ørne, sjakal og bavianer. Klippespringeren er den eneste art i slægten Oreotragus.

Beskrivelse 
Den har en skulderhøjde på omkring 50 cm og vejer cirka 12 kg. Hunnen er lidt større end hannen. Pelsen er olivenbrun isprængt gult og brunt. I modsætning til de fleste andre antiloper har klippespringeren en tyk og grov pels med hule, skøre hår, hvilket bl.a. beskytter den under fald. Denne egenskab udnyttede man tidligere til polstring af sadler. Horn findes kun hos hannen og er korte og spidse med en længde på 8-9 cm.

Noter

Eksterne henvisninger 

Dyr fra det sydlige Afrika
Dyr fra Østafrika
Skedehornede
Cool

Coolness er en beundret æstetisk attitude, adfærd, opførsel, udseende og stil, som er under indflydelse af og et produkt af tidsånden. Pga. de forskellige og skiftende betydninger af cool, såvel som dets subjektive natur, ordet har ingen entydig betydning. Det giver associationer til fremtoning og selvkontrol (ifølge OED definitionen) og det bruges ofte som et udtryk for beundring eller godkendelse. Tiltrods for at udtrykket normalt opfattes som slang, så er det bredt benyttet blandt forskelligartede socialgrupper, dets brug har varet ved i flere generationer.

Overblik 
 Der er intet enkelt koncept for cool. En af de essentielle karakteristika i cool er omskifteligheden af, hvad der betragtes som cool-forandringer over tid og varianter mellem kulturer og generationer.

Et foreneligt aspekt er at cool i bred grad anses som værende positivt og ønskværdigt.

Adfærdskarakteristika 
Summen og substansen af cool udgør en selvbevidst selvsikkerhed i den overordnede adfærd, hvilket omfatter nogle specifikke adfærdskarakteristika, der er forankrede i symbolisme, et sæt mærkbare kropsbevægelser, arbejdsstillinger, ansigtsudtryk og stemmeføringer, der er erhvervet og inddrager strategiske sociale værdier i en sammenhæng.

Cool var engang en attitude, der blev skabt af rebeller og underdogs, såsom slaver, fanger, bikere og politiske afvigere, osv., som for hvem åbent oprør indbød straf, så de gemte trodsighed bag en mur af ironisk afstandtagen, således at der skabtes afstand til autoriteten i stedet for direkte konfrontation.

Generelt set er coolness et positivt karaktertræk, som er baseret på indblanding som et kulturelt objekt (for eksempel en person eller et brand) på en selvstændig og passende måde. Det er når personen eller brandet ikke lader sig begrænse af de andres normer, forventninger og tro.

Referencer 

Slang
Christian Holst (arkitekt)

Mathias Christian Holst (født 3. juni 1882 på Blendstrupgård ved Randers, død 25. maj 1968) var en dansk arkitekt.

Holst var uddannet murersvend fra Randers Tekniske Skole (1904) og arkitekt fra Kunstakademiet i København (1918)

Værker 
 Jarmers Plads 2, Østifternes Kreditforening med Aage Holst og Erik Holst
 Ulrikkenborg skole i Lyngby (1950-52) med Aage Holst, Erik Holst og Palle Jacobsen
 Søndermarksskolen i Horsens (1948-51) med Aage Holst, Erik Holst og Palle Jacobsen
 Henrikshave i Vedbæk (1965) med Aage Holst og Erik Holst
 Murermestervilla, Kentiavej, Amager (1927)

Kilder

Eksterne henvisninger 
 

Arkitekter fra Danmark
Johan Christian Josef, pfalzgreve af Pfalz-Sulzbach

Johan Christian Josef af Pfalz-Sulzbach (tysk: Johann Christian Joseph, hollandsk: Johan Christiaan van Palts-Sulzbach) (født 23. januar 1700 i Sulzbach, død 20. juli 1733 i Sulzbach) var pfalzgreve og hertug af Pfalz-Sulzbach i 1732–1733. Fra 1728 var han også prinsregent (markgreve (hollandsk: markies)) af (Bergen op Zoom).

Familie 
Johan Christian var gift to gange. I sit første ægteskab blev han far til Karl Theodor (1724–1799), der blev kurfyrste af Pfalz i 1742, og som blev kurfyrste af Bayern i 1777.

Forfædre 
Johan Christian tilhørte den ældre (pfalziske) linje af  Huset Wittelsbach, og han var tiptipoldesøn af Wolfgang af Pfalz-Zweibrücken (1526–1569).  

Wittelsbachske pfalzgrever ved Rhinen
Personer i Nederlandenes historie
Personer fra Bayern
Karl Theodor, kurfyrste af Pfalz og Bayern

Karl Theodor, kurfyrste af Pfalz og Bayern (tysk: Karl (eller Carl) Philipp Theodor, ) (født 10. december 1724 i Bruxelles, død 16. februar 1799 i München) blev kurfyrste af Pfalz i 1742 under navnet Karl 4. Theodor af Pfalz. I 1777 blev han også kurfyrste af Bayern. Denne gang under navnet Karl 2. Theodor af Bayern.

Familie 
Karl Theodor var gift med sin kusine pfalzgrevinde Elisabeth Auguste af Pfalz-Sulzbach (1721–1794). Ægteskabet var ulykkeligt, og deres eneste barn døde dagen efter sin fødsel.

Karl Theodor fik adskillige børn med sine elskerinder.

Slægt 
Karl Theodor tilhørte den ældre (pfalziske) linje af  Huset Wittelsbach, og han var tiptiptipoldesøn af Wolfgang af Pfalz-Zweibrücken (1526–1569). 

Karl Theodor var søn af hertug Johan Christian Josef, pfalzgreve af Pfalz-Sulzbach.

Eksterne henvisninger 

Wittelsbachske pfalzgrever ved Rhinen
Huset Wittelsbach
Kurfyrster af Bayern
Kurfyrster af Pfalz
Theodor Eustach, pfalzgreve af Pfalz-Sulzbach

Theodor Eustach, pfalzgreve af Pfalz-Sulzbach  (14. februar 1659 i Sulzbach – 11. juli 1732 i Dinkelsbühl) var pfalzgreve og hertug af Pfalz-Sulzbach i 1707–1732.

Familie 
Theodor Eustach var gift med Marie Eleonore af Hessen (1675–1720), der var datter af landgreve Wilhelm 1. af Hessen-Rotenburg.

Parret fik ni børn. Den eneste overlevende søn Johan Christian Josef, pfalzgreve af Pfalz-Sulzbach efterfulgte sin far som hertug af Sulzbach. Sønnesønnen  Karl Theodor, kurfyrste af Pfalz og Bayern blev kurfyrste både af Pfalz og af Bayern.

Forfædre 
Theodor Eustach tilhørte den ældre (pfalziske) linje af  Huset Wittelsbach, og han var tipoldesøn af Wolfgang af Pfalz-Zweibrücken (1526–1569). 

Wittelsbachske pfalzgrever ved Rhinen
Huset Wittelsbach
Personer fra Bayern
Þórisvatn

Þórisvatn er den største sø på Island og ligger længst syd for hovedvejen Sprengisandur på Det islandske højland.

Søen er et reservoir med et areal på omtrent 88 km² og er 109 meter dyb. Den opsamler vandet fra elven Þjórsá, som kommer ned fra gletsjeren Hofsjökull og Þjórsá. Vand fra reservoiret bliver brugt til produktion af elektricitet. Som de fleste islandske søer, som stort set alle er gletsjersøer eller vulkanske søer har den en kraftig grøn farve.

Se også 
 Søer på Island
 Islands geografi

Søer i Island
M/S Adonia

Adonia (tidligere R Eight, Minerva II og Royal Princess) er et krydstogtskib i R-klassen, og det eneste opereret af Carnival Corporations brand Fathom Travel. Det er bygget på skibsværftet Chantiers de l'Atlantique i Saint-Nazaire, Frankrig, og gik i drift i 2001.

Skibet var det første krydstogtskib som anløb Cuba fra USA i 50 år, da det 1. maj 2016 forlod Miami med 704 passagerer, og ankom til havnen i Havana dagen efter.

Referencer

Eksterne henvisninger

 Adonia  på Fathom Travels hjemmeside 

Etableret i 2001
Krydstogtskibe
Simme

Floden Simme er en biflod til floden Kander i Bernese Oberland i Kanton Bern i Schweiz. Den er omkring 60 km lang, og den fungerer som dræn for et 594 km2 landområde.

Floden Simmes udspring er på Rezli alpe vest for bjerget Wildstrubel nær landsbyen Lenk. Nedenfor Rezli alpe former Simme Simmenfälle, flere vandfald, som alle til sammen falder 200 meter.

Derefter passerer floden Lenk og flyder mod Zweisimmen, hvor den flyder sammen med Kleine Simme (Lille Simme), som flyder ned fra Saanemöser-bjergene. Denne strækning er omkring 10 km lang.

Fra Zweisimmen flyder Simme gennem øvre og nedre Simmental (Ober- og Niedersimmental). Nær landsbyen Wimmis udmunder Simme i floden Kander.

Floder i Schweiz
Baggrundslager

Ved et baggrundslager forstås den del af lageret på en computer, der ikke er direkte tilgængeligt fra maskinens CPU. Baggrundslageret er normalt billigere pr. lagret datum og kan derfor gøres meget større uden at omkostningerne bliver for store. Til gengæld er tiden, som det tager at få fat i en given oplysning større, ofte særdeles meget større.

Maskinens hovedlager, ofte benævnt med det engelske udtryk main storage (eller blot som RAM) har altid en begrænset størrelse afhængigt af maskinens arkitektur, der angiver et maksimalt antal adressebit og dermed den maksimale størrelse på hovedlageret. Med metoder som bank switching kan størrelsen øges noget, men man kommer sjældent uden om at forsyne maskinen med en eller flere typer baggrundslagre.

Dette baggrundslager kan benyttes som mellemlagring under programafviklingen, når hovedlageret ikke er stort nok, såkaldt virtuel hukommelse og til lagring af programmer og data mellem benyttelsen af disse. I nogle tilfælde anvendes et hierarki af lagre, således at data kan overføres mellem cpu og cache, mellem cache og hovedlager, mellem hovedlager og harddisk, mellem harddisk og magnetbånd. Når man bevæger sig ned gennem hierarkiet stiger tilgangstiden, mens prisen falder.

Gennem tiden har forskellige typer af baggrundslager været benyttet:
 Benyttes stadigvæk:
 Solid State Drive (SSD)
 Magnetbånd
 Harddisk/pladelager (HDD)
 Cd-rom
 Dvd
 Benyttes stort set ikke mere:
 Hulkort
 Hulstrimmel
 Facit karrusel
 Tromlelager

Digitale lagringsmedier
Kander (Schweiz)

Kander er en flod i Schweiz. Den er omkring 44 km lang og har et afvandingsområde på 1.126 km². Oprindeligt var det en biflod til Aare, med et sammenløb nedenfor byen Thun, siden 1714 har den udmundet i Thunersee ovenfor byen. Dalen som floden løber i gennem kendes som Kandertal eller i specifikke dele som Gastertal eller Frutigtal.

Floder i Schweiz
Kander

Kander kan referere til:
 Kander (Schweiz) - flod i Schweiz
 Kander (Tyskland) - flod i Tyskland
 Kande i flertal
Amanda Pedersen

Amanda Sofie Pedersen er en dansk singer-songwriter. Hun kom på en fjerdeplads i X Factor 2013, hvor Thomas Blachman var hendes mentor. I 2015 medvirkede hun på tre sange på den tyske popduo Fahrenhaidts album, The Book of Nature. Sangen "Frozen Silence" deltog i det tyske Melodi Grand Prix, Unser Song für Österreich, men gik ikke videre fra første runde.

Diskografi 
med Fahrenhaidt
 The Book of Nature (2015)
 Home Under the Sky (2016)

Kilder 

Tjek fødselsår
Singer-songwritere fra Danmark
Deltagere i X Factor (Danmark)
Forsinkelsesled

Et forsinkelsesled er en elektrisk komponent eller et kredsløb, der kan forsinke et signal i et præcist tidsrum. Komponenten kan benyttes til at faseforskyde et signal og forsinkelsesled har også været benyttet som lager i tidlige computere.

Ved korte forsinkelser kan man benytte et stykke koaksialkabel eller et passende LC-kredsløb (spole og kondensator). Er der behov for en længere forsinkelse kan man anvende akustiske forsinkelsesled, hvor signalet af en transducer omdannes til en bevægelse (en lyd), der så forplanter sig gennem et medium til en anden transducer, der igen omdanner lyden til et elektrisk signal.

Som medium kan f.eks. benyttes en kort glasstang (benyttet i tidligere tiders fjernsyn) eller kvartsstang og rør fyldt med kviksølv. Kviksølvfyldte rør blev udviklet til brug for radar, hvor man havde behov for elektronisk at fjerne ekkoer fra ubevægelige genstande på jorden. Da disse giver det samme ekko, kan man fjerne signalet fra den foregående impuls, der er forsinket i et kviksølvrør, fra det tilsvarende aktuelle signal. Tilbage bliver kun signalet fra de ekkoer, der har ændret position.

Ved at lade et tog af impulser bevæge sig gennem et sådant led, og efter forstærkning og oprensning, sende dem tilbage til begyndelsen af røret, kan man lagre en række bit i røret og derved benytte det som hukommelse i en computer. Metoden var udbredt i mange af de tidlige computere.

I dag benyttes gerne seriekoblede digitale kredsløb som skifteregistre eller ladningskoblede kredsløb.

Kilder og henvisninger
 Dictionary of Electronics – England 1998

Digitale kredsløb
Elektroniske delkredsløb
Digitale hukommelser
Meddewade

Meddewade er en by og kommune i det nordlige Tyskland, beliggende i Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Landsbyen ligger 4 kilometer øst for Bad Oldesloe, 5 km fra Reinfeld, 15 km fra Lübeck og 47 km fra Hamborg. Meddewade ligger i kuperet morænelandskab, som er formet af Weichsel-istiden, og består hovedsageligt af permanente græsningsarealer. Meddewade har siden slutningen af det 18. århundrede været uden skov, de sidste træer blev fældet i 1787. Det højeste punkt ligger mod syd i kommunen, og er 51,5 moh. det laveste, mod nord er 2,8 moh..

Mod nord grænser kommunen til floden Trave, og mod syd til motorvejen A 1. Meddewade grænser til Bad Oldesloe, Rethwisch, Barnitz, Feldhorst og Reinfeld.

Eksterne kilder/henvisninger 

  
 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Yuzo Toyama

{ (født 10. maj 1931 i Tokyo, Japan, død 11. juli 2023) var en japansk komponist og dirigent.

Toyama studerede komposition og direktion på Tokyo University of the Arts. Han er nok mest kendt som dirigent, men han har skrevet mange værker.

Han  skrev 11 symfonier, orkesterværker, kammermusik, operaer, vokalværker etc.

Udvalgte værker 

 Lille Symfoni" (1953) - for orkester
 Symfoni nr. 1 "Hjemkomst" (1966) - for orkester
 Symfoni "Sang og Flamme" (1969) - for kor og orkester
 Symfoni "Snestorm" (1977) - for orkester 
 Symfoni "Nagoya" (1984) - for 2 slagtøjsspillere og strygerorkester
 Symfoni "Maj sang" med Hikaru Hayashi (1987) - for orkester
 Symfoni (1990) - for strygerorkester
 Symfoni "Tajima" (1995) - for orkester
 Symfoni nr. 2 (1999) - for orkester
 Symfoni "Akita" (2002) - for orkester
 Symfoni nr. 3 "Dybt i junglen, langt ude på Verdenshavet" (2003) - for orkester

Kilde 
 Om Yuzo Toyama på musicweb-international.com

Komponister fra Japan
Dirigenter fra Japan
Lærere
Kan Ishii

(født 30. marts 1921 i Tokyo - død 24. november 2009 i Yokohama, Japan) var en japansk komponist, professor og lærer.

Ishii studerede komposition på Mushashino Music School hos bl.a. Hisatada Otaka. Han vandt en pris for sit værk Symphonia Ainu (1958). Han studerede herefter i München på Musikhochschule für Musik hos Carl Orff, hos hvem han tydeligvis er inspireret af. Ishiis stil er melodisk af natur, og appellere til det emotionelle.

Han var professor og lærer på mange skoler i Japan, bl.a. The Toho Gauken School of Music i Tokyo og The Aichi Prefecture School of Arts i Nagoya.

Ishii har ligeledes skrevet orkesterværker, kammermusik, vokalværker, operaer, balletmusik etc.

Udvalgte værker 

 Symfoni "Ainu" (1958) - for sopran, kor og orkester
 "Marimo" (19?) - ballet
 "Sange om visnet træ og solen" (19?) - for mandekor og klaver
 "Suite for Marimo" (19?) - for orkester

Kilde 
 Om Kan Ishii på musicweb-international.com

Komponister fra Japan
Professorer fra Japan
Lærere
Yinam Leef

Yinam Leef (født 1953 i Jerusalem, Israel) er en israelsk komponist, dirigent, lærer og rektor.

Leef studerede komposition på Rubin Academy for Music and Dance, derefter på Pennsylvania University hos George Crumb og George Rochberg. Han tog sin doktorgrad  i komposition i Tanglewood hos Luciano Berio. Leef var lærer og rektor på bl.a. New School of Music og Philadelphia of Performing Arts.

Han har skrevet 2 symfonier, orkesterværker, kammermusik, korværker og instrumentalmusik for mange instrumenter.

Udvalgte værker 

 Symfoni nr. 1 (1981) - for orkester
 Symfoni nr. 2 "Fra spejle af stenbyen" (1995) - for orkester
 Violinkoncert (1983) - for violin og orkester

Referencer

Eksterne henvisninger 
 Om Yinam Leef på musicweb-international

Komponister fra Israel
Dirigenter
Lærere
Rektorer
Kollekt

Kollekt kan have flere betydninger:

Kollektbøn - en type kristen bøn
Kollekt (indsamling) - en indsamling til kirkelige formål
Reykjavik kunstmuseum

Reykjavik kunstmuseum (isl: Listasafn Reykjavíkur) er et kommunalt kunstmuseum i Reykjavik. Det har Islands største samling af billedkunst og et samlet udstillingsareal på omkring 3.000 kvadratmeter. Der arrangeres mellem 20 og 30 udstillinger per år.

Reykjavik kunstmuseum blev grundlagt 1973 og har lokaler på tre adresser i Reykjavik.

Havnehuset (Hafnarhús) 
Hafnarhús ligger nær den gamle havn og er et tidligere havnemagasin, som blev indviet som museum i april 2000 efter en totalrenovering af huset. Der vises permanente værker af popkunstneren Erró (Guðmundur Guðmundsson, født 1932) samt midlertidige udstillinger. (Placering: )

Kjarvalsstaðir 
Kjarvalsstaðir ligger ved Klambratún. Det åbnede 1973 og er opkaldt efter maleren Jóhannes Sveinsson Kjarval. Reykjavik kunstmuseums samlinger består for en stor del af værker af ham. Bygningen Kjarvalsstaðir ligger i Klambratúnparken og er Islands første bygning som er opført særligt til kunstudstllinger. Foruden værkerne af Jóhannes Sveinsson Kjarval vises midlertidige udstillinger af billedkunst, arkitektur og formgivning især fra 1900-tallet. (Placering: )

Ásmundur Sveinssons skulpturmuseum 
Ásmundarsafn ligger på Laugardalur. Ásmundur Sveinssons skulpturmuseum åbnede 1983 og er i første række til Ásmundur Sveinssons skulpturer og tegninger. Det viser dog også værker af andre kunstnere.

Skulpturer af Ásmundur Sveinsson er udstillet i museet og udenfor i en skulpturpark. Huset var tidligere kunstnerens hjem og atelier, og han tegnede i det væsentlige selv huset 1942-50, delvis med inspiration fra middelhavsområdet og arabisk kultur. (Placering: )

Noter

Eksterne henvisninger 
 Reykjavik kunstmuseums hjemmeside


Museer på Island
Kunstmuseum
Etableret i 1973
Kunstmuseum
Stor kudu

Den store kudu (Tragelaphus strepsiceros), eller blot kaldt kudu, er en stor antilope i underfamilen Bovinae blandt de skedehornede pattedyr. Den er udbredt gennem hele den østlige og sydlige del af Afrika, hvor den lever i åben skov eller på buskbevoksede skråninger, ofte i klippeområder eller bjerge.

Beskrivelse 
Den store kudu er en af de største antiloper. Tyren vejer 190-270 kg med en skulderhøjde på op til 160 cm. Køerne vejer 120-210 kg og kan have en skulderhøjde på kun 100 cm. Pelsen er grå eller rødbrun med hvide striber på kroppen. På snuden findes en tydelig hvid V-tegning samt andre hvide tegninger. Ørerne er store og runde. Halen er 30-55 cm lang. Kun tyren har horn, der kan blive op til 170 cm lange, de længste blandt antiloperne.

Underarter 
Der findes mindst tre underarter:
 Tragelaphus strepsiceros strepsiceros – fra det sydlige Kenya til Namibia, Botswana og Sydafrika
 T. s. chora – fra det nordlige Kenya gennem Etiopien til det østlige Sudan, vestlige Somalia og Eritrea
 T. s. cottoni – Tchad og det vestlige Sudan

Noter

Eksterne henvisninger 

Afrikas fauna
Skovbukke
Nilghai-antilope

Nilghai-antilopen (Boselaphus tragocamelus) er en stor, asiatisk antilope i underfamilen Bovinae blandt de skedehornede pattedyr. Den er udbredt i åben skov og på sletter i det sydlige Asien. Hannen er gråblå og kan veje op til 300 kg. Hunnen er brunlig. Kun hannen har horn, der er cirka 20 cm lange. På struben findes en hvid plet, hvorunder der hos hannen findes en løsthængende hårdusk. Nilghai-antilopen er den eneste art i slægten Boselaphus.

Noter

Eksterne henvisninger 

Dyr fra Sydasien
Skedehornede
Brennivín

Brennivín (Islandsk udtale: [prɛnːɪvin]) er en usødet snaps, der anses for at være Islands signaturdrik. Det er en populær islandsk spiritus, hvis væske er klar, og den nydes ved specielle lejligheder. Drikken forbindes med midvinterfesten Þorrablót, hvor der også serveres traditionel islandsk mad. Den er produceret på gæret korn eller kartofler og krydret med kommen, og den kan derfor sammenlignes med en dansk brændevin. For at lave brennivín skal man lægge urter i blød i alkohol for at give den sin karakteristiske smag. Det er en nordisk tradition, som også ses i lande som Norge, Danmark og Sverige. Alkoholprocenten ligger typisk mellem 37,5 og 40%.
Drikken bliver i folkemunde omtalt som "Den sorte død", fordi den har et sort mærkat med et skelet på. I gamle dage satte den islandske regering mærkatet på for at skræmme folk væk fra drikken grundet dens høje alkoholprocent.

Spirituosa
Kultur på Island
Islands geografi

Island er den anden største ø i Europa og den 18. største ø i verden.

Areal og grænser 
Island har et areal på omtrent 103.000 km2. Hvor øen er bredest er den 500 km fra øst til vest.
Dens nærmeste nabo er Grønland, som ligger 286 km væk. Hernæst kommer Færøerne (420 km), Skotland (795 km) og Norge (950 km).

Demografi 
Lang størstedelen af befolkningen bor i hovedstaden Reykjavík i den sydøstlige ende af øen. Kópavogur og Hafnarfjörður ligger i samme region, Höfuðborgarsvæðið, som Reykjavík. På nordkysten findes øens fjerde største by, Akureyri. Næsten 80 % af øen af ubeboet.

Topografi 
Islands terræn består af fjelde, højslette og frugtbart kystlavland. Lange, dybe fjorde og gletsjere er karakteristiske for det islandske landskab.

Vulkaner 
På Europas anden største ø findes der en del vulkaner, hvoraf cirka 30 er navngivet, men man kender ikke det reelle antal. På Island finder man nogle af verdens mest aktive vulkaner.

Gletsjere 
Den største gletsjer på øen er Vatnajökull, der dækker omkring 7764 km². Langjökull (868 km²), Hofsjökull (827 km²) og Mýrdalsjökull (542 km²) er de andre store gletsjere på Island.

Referencer
Kollekt (indsamling)

Kollekten er en pengeindsamling til kirkelige formål. I almindelighed bliver der annonceret en sådan kollekt med et angivet formål (f.eks. ydre mission, menighedsarbejde, kirkeligt socialt arbejde) ved en gudstjeneste. I dag sker indsamlingen oftest via en kirkebøsse, men tidligere har man også brugt en klingpung.

I folkekirken er der tradition for at have kollekt til alle faste gudstjenester. Det er præsten der skal finde ud af hvilket formål der skal indsamles til men menighedsrådet der skal give tilladelse til indsamling til de enkelte formål. Når der skal vælges formål skal det være kirkeligt arbejde eller den lokale menighedspleje, ellers kræves kongelig resolution. Præsten er dog forpligtet til at foretage den årlige indsamling til fordel for Det Danske Bibelselskab som altid foregår på Nytårsdag.

Referencer 

Velgørenhedsindsamlinger
Pengeindsamling
Monotoni (musik)

Et skykke musik siges at være monotont hvis det er "ensformigt" eller "kører i et spor". Altså et fravær af variationer. En sang kan for eksempel lyde monoton, altså ens hele vejen igennem.

Musik